有哪些你觉得是人间绝句的诗词？
献上这些年的收藏   1.问弄雪飘枝 无双亭上 何日重游 我欲缠腰骑鹤 烟霄远 旧事悠悠 但凭阑无语 烟花三月春愁 ——郑觉斋《扬州慢.琼花》  2.霜须七十期同老，云水之乡。总挂冠裳。闲里光阴一倍长。况逢菊靥篱边笑，风露中香。报答秋光。自有仙人九酝觞。 ——向子諲《采桑子》  3.可怜无定河边骨,犹是春闺梦里人 ——陈陶《陇西行四首》  4.春水碧于天，画船听雨眠。 垆边人似月，皓腕凝霜雪。 ——韦庄《菩萨蛮》  5.日暮酒醒人已远，满天风雨下西楼。 ——许浑《谢亭送别》   6.拚取一生肠断，消他几度回眸 ——王国维《清平乐.垂杨深院》  7.人生自是有情痴 此恨不关风与月 ——欧阳修《玉楼春·尊前拟把归期说》  8.晚日寒鸦一片愁。柳塘新绿却温柔。若教眼底无离恨，不信人间有白头。 ——辛弃疾《鹧鸪天·晚日寒鸦一片愁》  9.世界微尘里 吾宁爱与憎 ——李商隐《北青萝》  10.沅有芷兮澧有兰，思公子兮未敢言 ——屈原《九歌.湘夫人》  11.满载一船明月，平铺千里秋江。 ——张孝祥《西江月·黄陵庙》  12.一向年光有限身，等闲离别易销魂，酒筵歌席莫辞频。 满目山河空念远，落花风雨更伤春，不如怜取眼前人。 ——晏殊《浣溪沙·一向年光有限身》  13.金风玉露一相逢 便胜却人间无数 ——秦观《鹊桥仙》  14.当时明月在，曾照彩云归。 ——晏几道《临江仙》  15.彩袖殷勤捧玉钟。当年拚却醉颜红。 舞低杨柳楼心月，歌尽桃花扇底风。 从别后，忆相逢。几回魂梦与君同。 今宵剩把银釭照，犹恐相逢是梦中 ——晏几道《鹧鸪天•彩袖殷勤捧玉钟》  16.满堂花醉三千客，一剑霜寒十四州 ——贯休《献钱尚父》  17.满洞苔钱，买断风烟。笑桃花流落晴川。石楼高处，夜夜啼猿，看二更云、三更月、四更天。 细草如毡，独枕空拳。与山麋、野鹿同眠。残霞未散，淡雾沉绵。是晋时人、唐时洞、汉时仙。 ——葛长庚《行香子·题罗浮》  18.相误，桃源路，万里苍苍烟水暮。留君不住君须去，愁月春风闲度。桃花零乱如红雨，人面不知何处。 ——佚名《调笑集句 其二 桃源》  19.当时面色欺春雪，曾伴美人游。 今日重来，更无人问，独自倚阑愁。 ——周邦彦《少年游》  20.微微风簇浪，散作满河星 ——查慎行《舟夜书所见》   21.雨打梨花深闭门，忘了青春，误了青春。 赏心乐事共谁论？花下销魂，月下销魂。 愁聚眉峰尽日颦，千点啼痕，万点啼痕。 晓看天色暮看云，行也思君，坐也思君。 ——唐寅《一剪梅.雨打梨花深闭门》  22.背灯和月就花阴，已是十年踪迹十年心 ——纳兰性德 《虞美人》  23残雪凝辉冷画屏，落梅横笛已三更，更无人处月胧明。 我是人间惆怅客，知君何事泪纵横，断肠声里忆平生。 ——《浣溪沙》  24.谁念西风独自凉？萧萧黄叶闭疏窗，沉思往事立残阳。 被酒莫惊春睡重，赌书消得泼茶香，当时只道是寻常。 ——纳兰性德《浣溪沙》  25.细雨湿流光，芳草年年与恨长。烟锁凤楼无限事，茫茫。鸾镜鸳衾两断肠。 魂梦任悠扬，睡起杨花满绣床。薄幸不来门半掩，斜阳。负你残春泪几行。 ——冯延已《南乡子》  26.惟将终夜长开眼 报答平生未展眉 ——元稹《遣悲怀·其三》  27.当时年少春衫薄,骑马倚斜桥,满楼红袖招 ——韦庄《菩萨蛮》  28.春日游，杏花吹满头。陌上谁家年少？足风流。妾拟将身嫁与，一生休。纵被无情弃，不能羞。 ——韦庄《思帝乡》  29.往事已成空，还如一梦中 ——李煜《菩萨蛮·铜簧韵脆锵寒竹》  30.把酒祝东风，且共从容。垂杨紫陌洛城东。总是当时携手处，游遍芳丛。 聚散苦匆匆，此恨无穷。今年花胜去年红。可惜明年花更好，知与谁同。 ——欧阳修《浪淘沙》  31.芳草年年记胜游，江山依旧豁吟眸。鼓鼙声里思悠悠。 三月莺花谁作赋？一天风絮独登楼。有斜阳处有春愁。 ——沈祖棻《浣溪沙.芳草年年记胜游》  32.绿蚁新醅酒，红泥小火炉。晚来天欲雪，能饮一杯无？ ——白居易《问刘十九》  33.君埋泉下泥销骨，我寄人间雪满头。 ——白居易《梦微之》  34.东风料峭寒吹面。低下绣帘休卷。憔悴怕他春见。一任莺花怨。 新愁不受诗排遣。尘满玉毫金砚。若问此愁深浅。天阔浮云远。 ——郑域《桃源忆故人》  35.风住尘香花已尽，日晚倦梳头。物是人非事事休，欲语泪先流。 闻说双溪春尚好，也拟泛轻舟。只恐双溪舴艋舟，载不动许多愁。 ——李清照《武陵春》  36.世事一场大梦，人生几度秋凉。 ——苏轼《西江月.世间一场大梦》  37.休对故人思故国，且将新火试新茶，诗酒趁年华。 ——苏轼《望江南》  38.莫听穿林打叶声，何妨吟啸且徐行。竹杖芒鞋轻胜马，谁怕？一蓑烟雨任平生。 料峭春风吹酒醒，微冷。山头斜照却相迎，回首向来萧瑟处，归去，也无风雨也无晴。 ——苏轼《定风波》  39.小舟从此逝，江海寄余生 ——苏轼《临江仙·夜归临皋》，  40.去年今日此门中， 人面桃花相映红。 人面不知何处去， 桃花依旧笑春风。 ——崔护《题都城南庄》  41.伤心桥下春波绿，曾是惊鸿照影来。 ——陆游《沈园二首》  42.夜阑卧听风吹雨 铁马冰河入梦来 ——陆游《十一月四日风雨大作》   43.芦叶满汀洲。寒沙带浅流。二十年重过南楼。柳下系船犹未稳，能几日，又中秋。 黄鹤断矶头。故人今在否？旧江山浑是新愁。欲买桂花同载酒，终不似，少年游。 ——刘过《唐多令》  44.明日隔山岳 世事两茫茫。 ——杜甫《赠卫八处士》  45.少年听雨歌楼上，红烛昏罗帐。壮年听雨客舟中，江阔云低断雁叫西风。 而今听雨僧庐下，鬓已星星也。悲欢离合总无情，一任阶前点滴到天明。 ——蒋捷《虞美人·听雨》  46.桃李春风一杯酒，江湖夜雨十年灯。 ——黄庭坚《寄黄几复》  47.旧国别多日，故人无少年。 ——贾岛《旅游》  48.最是人间留不住 朱颜辞镜花辞树 ——王国维《蝶恋花·阅尽天涯离别苦》  49.芙蓉落尽天涵水。日暮沧波起。背飞双燕贴云寒。独向小楼东畔、倚阑看。 浮生只合尊前老。雪满长安道。故人早晚上高台。赠我江南春色、一枝梅。 ——舒亶《虞美人·寄公度》  50.妾解清歌并巧笑。郎多才俊兼年少。何事抛儿行远道。无音耗。江头又绿王孙草。 昔日采花呈窈窕。玉容长笑花枝老。今日采花添懊恼。伤怀抱。玉容不及花枝好。 ——欧阳修《渔家傲》  51.忆昔午桥桥上饮，坐中多是豪英。长沟流月去无声。杏花疏影里，吹笛到天明。 二十余年如一梦，此身虽在堪惊。闲登小阁看新晴。古今多少事，渔唱起三更。 ——陈与义《临江仙·夜登小阁忆洛中旧游》  52.不堪盈手赠，还寝梦佳期。 ——张九龄《望月怀古》  53.春山烟欲收,天淡星稀小. 残月脸边明,别泪临清晓. 语已多,情未了,回首犹重道： 记得绿罗裙,处处怜芳草. ——牛希济《生查子》   54.连雨不知春去, 一晴方觉夏深。 ——范成大《喜晴》  55.曾伴浮云归晚翠，犹陪落日泛秋声。世间无限丹青手，一片伤心画不成。 ——高蟾《金陵晚望》    56. 瘦损腰肢不奈愁。扇欹灯背晚庭幽。不如眠去梦温柔。 昨夜凉风生玉砌，旧时明月在兰舟。一生真得几回眸。 ——严绳孙《浣溪沙》   57.船动湖光滟滟秋，贪看年少信船流。 无端隔水抛莲子，遥被人知半日羞。 ——皇甫松《采莲子其二》   58.应是天仙狂醉，乱把白云揉碎 ——李白《画堂晨起》  59.春阴垂野草青青，时有幽花一树明。 晚泊孤舟古祠下，满川风雨看潮生。 ——苏舜钦《淮中晚泊犊头》  60.人世几回伤往事，山形依旧枕寒流 ——刘禹锡《西塞山怀古》  61.十里寒塘路，烟花一半醒。 晨钟催落月，宿火乱稀星。 欹枕看湖白，开窗喜屿青。 笙歌方一歇，莺啭柳洲亭。 ——魏宪《西湖春晓》   62.十年旧约江南梦， 独听寒山半夜钟。 —— 王士祯《夜雨题寒山寺》  63.从此无心爱良夜，任他明月下西楼。 ——李益《写情》 64.今朝尘尽光生,照破山河万朵 ——柴陵郁禅师( 宋)  65.溪云初起日沉阁，山雨欲来风满楼。 ——许浑《咸阳城西楼晚眺》  66.曲终人不见 江上数峰青 ——钱起《省试湘灵鼓瑟》  67.山南山北雪晴，千里万里月明。 ——戴叔伦《调笑令·边草》  68.灯生阳燧火，尘散鲤鱼风。 ——萧纲 《艳歌篇》 69.山中何所有，岭上多白云。 只可自怡悦，不堪持赠君。 ——陶弘景《诏问山中何所有赋诗以答》  70.记得来时春未暮，执手攀花，袖染花梢露。 ——魏夫人《卷珠帘》  71.明月曾经锁阑干 垂柳闲话过夕阳 行人垂首看春花 三寸绣鞋灰铺满 ——书海沧生《昭奚旧草》  72.落木千山天远大，澄江一道月分明。 ——黄庭坚《登快阁》  73.三十功名尘与土 八千里路云和月 ——岳飞《满江红》  74·百五韶光雨雪频，轻烟惆怅汉宫春。祇应憔悴西窗底，消受观书老去身。 花影暗，泪痕新，郢书燕说向谁陈。不知馀蜡堆多少，孤注曾无一掷人。 ——王鹏运《鹧鸪天· 咏烛 》  75.更堪此夜西楼梦，摘得星辰满袖行。 ——王国维《鹧鸪天·列炬归来酒未醒》 76.山月不知心里事，水风空落眼前花。 ——温庭筠《梦江南》  77.阴铺野换新光，薰风初昼长。小荷贴水点横塘，蝶衣晒粉忙。 茶鼎熟，酒卮扬，醉来诗兴狂。燕雏似惜落花香，双衔归画梁。 ——张大烈《阮郎归·立夏》  78.渺渺钟声出远方，依依林影万鸦藏。 一生负气成今日，四海无人对夕阳。 破碎山河迎胜利，残馀岁月送凄凉。 松门松菊何年梦，且认他乡作故乡 ——陈寅恪《忆故居》  79.朝闻游子唱离歌，昨夜微霜初渡河。鸿雁不堪愁里听，云山况是客中过。关城树色催寒近，御苑砧声向晚多。莫见长安行乐处，空令岁月易蹉跎。 ——李颀《送魏万之京》  80.别来春半，触目柔肠断。砌下落梅如雪乱，拂了一身还满。 雁来音信无凭，路遥归梦难成。离恨恰如春草，更行更远还生。 ——李煜《清平乐·别来春半》  81.湛湛长空黑。更那堪、斜风细雨，乱愁如织。老眼平生空四海，赖有高楼百尺。看浩荡千崖秋色。白发书生神州泪，尽凄凉不向牛山滴。追往事，去无迹。 少年自负凌云笔。到而今、春华落尽，满怀萧瑟。常恨世人新意少，爱说南朝狂客，把破帽年年拈出。若对黄花孤负酒，怕黄花也笑人岑寂。鸿北去，日西匿。 ——刘克庄《贺新郎·九日》  82.夜静水寒鱼不食，满船空载月明归。 ——德诚《船子和尚偈》  83.手卷真珠上玉钩，依前春恨锁重楼。风里落花谁是主？思悠悠。 青鸟不传云外信，丁香空结雨中愁。回首绿波三楚暮，接天流。 ——李璟《摊破浣溪沙·手卷真珠上玉钩 》  84.拨雪寻春，烧灯续昼。暗香院落梅开后。无端夜色欲遮春，天教月上官桥柳。 花市无尘，朱门如绣。娇云瑞雾笼星斗。沈香火冷小妆残，半衾轻梦浓如酒 ——毛滂《踏莎行·元夕》  85.须知少日拿云志，曾许人间第一流。 ——悔余生《题三十小像》  86.兰陵美酒郁金香，玉碗盛来琥珀光 ——李白《客中作》  87.东城渐觉风光好。縠皱波纹迎客棹。绿杨烟外晓寒轻，红杏枝头春意闹。 浮生长恨欢娱少。肯爱千金轻一笑。为君持酒劝斜阳，且向花间留晚照 ——宋祁《玉楼春·春景》       